Ruhnu vald (Ruhnu kihelkond)
Ruhnu vald (saksa keeles Runö) oli vald Saaremaal Ruhnu kihelkonnas. Vald eksisteeris 1866–1950. Vallamaja asus Ruhnu külas. 1. aprillil 1939 oli vallas 282 elanikku; see oli väikseim vallaelanike arv kogu Eestis. Asukoha tõttu eraldiasuval väikesel saarel oli vald isoleeritud, seal elasid rannarootslased. Saarelise asendi tõttu ei muutunud 1939. aasta vallareformiga valla piirid. Esimene reformijärgne vallavanem oli Isak Melders. Vald kuulus Riigivolikogu 42. valimisringkonda, kust valiti Johannes Perens. Vald kuulus Sõrve põllumeeste konvendi tegevus- ja valimispiirkonda.